 Άρθρον 1984 Κληροδοσία αλλοτρίου Η κληροδοσία ωρισμένου αντικειμένου, όπερ κατά τον θάνατον του διαθέτου δεν ανήκει εις την κληρονομίαν, είναι άκυρος, εκτός εάν συνάγεται ότι γίνεται και δια την περίπτωσιν, καθ’ ην τούτο δεν ανήκει εις την κληρονομίαν. Ως μη ανήκον εις την κληρονομίαν θεωρείται και εκείνο, όπερ ο διαθέτης υποχρεούται να μεταβιβάση εις άλλον. Εάν ο διαθέτης κατά τον θάνατον αυτού είχε μόνον την νομήν του κληροδοτηθέντος, εν αμφιβολία η κληροδοσία περιλαμβάνει αυτήν. Εάν ο διαθέτης δικαιούται να απαιτήση παρά τρίτου το κληροδοτηθέν, εν αμφιβολία λογίζεται κληροδοτηθείσα η απαίτησις αύτη. Το αυτό ισχύει και όταν ο διαθέτης ένεκεν απωλείας ή αφαιρέσεως συμβάσης μετά την περί κληροδοσίας διάταξιν δικαιούται να απαιτήση αποζημίωσιν. 